न्यूज 24 ब्यूरो, नई दिल्ली ( 12 सितंबर ): सरकारी नौकरी की तलाश कर रहे युवाओं के लिए अच्छी खबर है। मध्य प्रदेश प्रोफेशनल एग्जामिनेशन बोर्ड (एमपीपीईबी), भोपाल ने हाई स्कूल टीचर के पदों पर बंपर भर्तियां निकाली हैं। बोर्ड शिक्षा पात्रता परीक्षा 2018 के माध्यम से कुल 17,000 रिक्त पदों पर नियुक्तियां करेगा। इसके लिए नोटिफिकेशन जारी कर दिया गया है। इच्छुक और योग्य उम्मीदवार इन पदों के लिए ऑनलाइन आवेदन कर सकते हैं। ऑनलाइन आवेदन करने की अंतिम तारीख 25 सितंबर 2018 है। हर तरह के आरक्षण का लाभ केवल मध्य प्रदेश के मूल निवासियों को मिलेगा। अन्य राज्यों के अभ्यर्थियों को अनारक्षित श्रेणी का माना जाएगा और वे अनारक्षित श्रेणी में ही आवेदन करने के योग्य होंगे।